La Policia Nacional ofereix una xarrada a la comunitat educativa entorn a la seguretat ciutadana i els delictes contra la imatge
2025-07-24

Les noves tecnologies i l’ús d’internet fan que, en moltes ocasions, es compartisquen imatges per part dels joves; imatges que, en alguns cas, poden ser usades amb finalitats il·lícites. Davant aquesta situació, les famílies es plantegen dubtes ja que es poden veure afectades per delictes contra la imatge o de seguretat ciutadana que afecten les seues filles i fills en edat escolar.

Tenint en compte aquesta premissa, i atesa la demanda realitzada per les famílies burjassoteres al departament d’educació de l’Ajuntament de Burjassot, a través del Programa d’Orientació Familiar (PROFAM) del Consistori, dependent de la Regidoria d’Educació, dirigida per Manuela Carrero, s’ha programat una xarrada informativa que serà impartida per agents de la Policia Nacional i que està destinada a tota la comunitat educativa de Burjassot.

La xarrada tindrà lloc el dijous 23 de gener, a les 18.30 hores, en el Centre Socioeducatiu Díaz Pintado i estarà impartida per agents de la PN, responsables de l’equip de Participació Ciutadana, que parlaran sobre seguretat ciutadana, delictes contra la imatge i les seues conseqüències penals.

Una vegada finalitzada la xarrada, les persones presents podran plantejar els seus dubtes als agents.